ભગવાન કૃષ્ણની પાસે એક સુદર્શન ચક્ર છે. પ્રતિદ્વંદ્વી જ્યારે માનમર્યાદા ચૂકે ત્યારે શ્રી કૃષ્ણનું સુદર્શન ચક્ર ધડથી માથું છૂટું પાડી દે. સામાન્ય માણસ પાસે એવું જ એક સુદર્શન ચક્ર છે તેનું અજેય આત્મબળ બીમારમાં બીમાર માણસની પાસે એ મૂડી હોય છે. મહાભારતમાં પાંચ પાંડવોની પત્ની દ્રૌપદી કેવા કેવા વિષમ સંજોગો અને મરવાનું મન થઈ જાય એવી અગ્નિપરીક્ષાનો સામનો કરે છે? પ્રથમ દૃષ્ટિએ લાગે કે શ્રીકૃષ્ણ તેની સાથે છે એટલે એ તો દરેક અગ્નિપરીક્ષામાંથી બાલબાલ બચી જ જાય ને? બચી જાય પણ એના સ્વમાન અને ગૌરવને જે ધક્કો વાગે એનું શું?